google/wiki40b huggingface dataset:
Partij van de Arbeid

Historie

PvdA ble dannet i 1946, som en sammenslåing av de tre tidligere partiene SDAP (sosialdemokrater), VDB (venstreliberale) og CDU (kristensosialister) i et forsøk på å fravriste de religiøse partiene deres støtte i arbeiderklassen. Dette lyktes i liten grad og partiet har, etter nordeuropeisk målestokk, forblitt et lite sosialdemokratisk parti, selv om det hele tiden har vært et av Nederlands største partier og ofte har vært med i koalisjonsregjeringer. 
Partiet var i opposisjon fra 2002 til 2012.
Ved valget til Tweede Kamer den 9. juni 2010 forble partiet landets nest største parti, med en oppslutning på 1 847 776 velgere og 30 folkevalgte representanter. 
Valget i 2012 medførte en representasjon på 31 medlemmer av Tweede Kamer. I oktober 2012 gikk partiet i storkoalisjon med Volkspartij voor Vrijheid en Democratie.

Filosofi

I Nederland betegnes PvdAs plattform som sentrum-venstre.
EulerOS

EulerOS er en kinesisk Linuxdistribusjon. Den 9. september 2016 ble den en av to distribusjoner som er sertifisert etter standarden UNIX-03 av Open Group; den andre distribusjonen er Inspur K-UX.
Stumtjener

En stumtjener er et stativ til opphenging av klær, særlig yttertøy. Den består som regel av en lang, loddrett stang med fot nederst og en anretning med kroker eller knagger øverst, gjerne satt i en rundkrets, og i mange tilfeller også med ekstra kroker på selve stangen. Stumtjenere finnes både i messing, stål og tre. Messing var vanligere før enn det er i dag. 
En stumtjener kan være plassert i et soverom slik at man kan henge opp klærne før man legger seg, eller i en yttergang for å kunne henge fra seg yttertøy.
Michihiro Ozawa

Japans herrelandslag

Michihiro Ozawa spilte 36 landskamper for Japans herrelandslag.
Røkelsesklokke

Røkelsesklokker (forenklet kinesisk: 香钟, tradisjonell kinesisk: 香鐘, pinyin: Xiāng zhōng, Wade–Giles: Hsiang-chung) er et elementærur som ble benyttet under kulthandlinger i Kina og Japan.
De oppstod i Kina under Song-dynastiet (960-1279) og spredte seg derfra. Sinologen Edward H. Schafer antar at kineserne hadde fått impulsen fra India, der noe lignende, men ikke fullt utviklet, var i bruk allerede.
I smale, båtformede bronsefat som ofte var formet som langstrakte drager brente man en aromatisk masse fra planten japansk stjerneanis. På tvers over bronsefatene hang snorer med metallkuler, som etterhvert ble svidd løs den ene etter den andre. Metallkulene falt i et fat, og ved lyden fikk man et signal om at en viss tid var tilbakelagt. Røkelsesklokkene ble ikke benyttet i dagliglivet, men var hjelpemidler i religiøse kulthandlinger i templene.
Johannes Krag

Biografi

Krag var tidligere erkedegn i Roskilde og avløste i 1290 Ingvar Hjort på bispesetet samme sted. Erkebiskop Jens Grand (d. 1327) ga ham konfirmasjon uten kongens samtykke, hvorfor kong Erik Menved ble fortørnet. Dette brakte ham i motsetningsforhold til kronen, men da Grand ble fengslet synes han nærmest å ha stått på kongens side. 
Da Isarnus kom som pavelig nuntius til Danmark, for å forhandle med kongens om Grands frigvelse, støttet Krag ham i hans forsøk på å forsone modstanderne. I 1294 ga han borgerne i København utvidet statsrett, men denne var preget både av kanonisk rett og bispens egne interesser, hvilket skapte en del uro. Som flere andre bisper, var han fiendtlig instilt overfor fransiskanerordenen, og skal i Roskilde ha forfulgt og sjikanert gråbrødrene. 
Krag hadde vært velgørende mot Sorø Kloster og fandt sin grav her, hvor hans liksten fremdeles er bevart. Enkelte sider av hans administrasjon finnes belyst i Linköping stiftsbibliotek ved et bruddstykke (et par blader) av en bok ført av hans official.
Beitski

En beitski er en innfelt stender i tømmervegger i laftede hus. Beitskier var nødvendige avstivingselementer der tømmerveggen hadde utsparte åpninger til dører og vinduer. 
Beitskiene i loft og andre staslige hus kunne være fint dekorert med utskjæringer.
Eresinopsides

Utseende

Små (vingespenn ca. 20 millimeter), brunlige sommerfugler. Vingenes overside er oransje i midten, mørkbrun langs kantene. Undersiden er brunlig.

Levevis

Larvene lever trolig av blågrønnbakterier, alger, lav og annet organisk materiale som de skraper av trestammer.
Disse sommerfuglene lever i skog.

Utbredelse

Slekten er utbredt i Afrika.
Eresinopsides bichroma finnes i Kenya og Tanzania, kanskje også i den østlige delen av den Den demokratiske republikken Kongo, mens E. bamptoni bare er kjent fra Tanzania.
Roing under Middelhavslekene 1963

Roing under Middelhavslekene 1963. Roing var en av flere sporter under de tredje Middelhavslekene som ble arrangert i Napoli i Italia i perioden 21. til 29. september 1963. Det var tredje gangen som roing var med på programmet under Middelhavslekene. Det ble konkurrert i sju øvelser i roing, kun for menn. Frankrike ble beste nasjon med fire gullmedaljer foran Italia med to.
Haukebø & Rødseth

Haukebø & Rødseth AS er en av Norges eldste bilforhandlere. I 1922 startet Haukebø & Rødseth med salg og service av Ford. I dag ledes bedriften av 3. generasjon ved Ole Bjørn Rødseth og er i dag forhandlere av Ford, Subaru og Mitsubishi. Selskapet holder til i moderne lokaler ved Fuglset i Molde.
Tvillinghjul

Tvillinghjul er to hjul som er montert tett sammen på samme aksling. Avstanden mellom senter av de to hjulenes berøringsflater med bakken  skal være maksimalt 460 mm for at de skal kalles tvillinghjul, i henhold til EUs bestemmelser. Felgenes design forhindrer at det blir kontakt mellom de to dekkene under belastning. Lastebiler og busser har ofte tvillinghjul på én eller flere bakaksler. Tilhengere på lastebiler har også ofte tvillinghjul. Traktorer og andre landbruksmaskiner kan ha tvillinghul. Racerbiler med tvillinghjul forekom på 1930-tallet.

Fordeler med tvillinghjul

Med tvillinghjul fordeles kjøretøyets vekt over et større areal. Ved kjøring på vei vil dette forbedre kjøretøyets lasteevne, fordi ett enkelt hjul har fysiske begrensninger når det gjelder styrke, fleksibilitet og friksjon. Med tvillinghjul forbedres også framkommeligheten på glatte vinterveier. På traktorer og andre terrengående maskiner er formålet å fordele kjøretøyets masse over en større flate for at unngå jordpakking og at kjøretøyet synker ned under løse eller våte forhold. Med tvillinghjul kan man også lettere unngå å sette spor, det kan være spesielt ønskelig ved f.eks. gressklipping på idrettsanlegg, golfbaner og i parker. Traktorer og andre landbruksmaskiner kan til og med ha trillinghjul (tre dekk på hver side av hver aksling).
På traktorer er de ytterste dekkene ofte beregnet på å avmonteres når det ikke er bruk for dem.

På racerbiler

Tvillinghjul ble brukt i motorsport i 1930-årene for å absorbere de økte sidekreftene. Eugen Bjørnstad var den første som kjørte med tvillinghjul i bilrace da han deltok med sin Alfa Romeo i Italias Grand Prix i 1937. Også  Auto Union og ERA prøvde tvillinghjul. I 1970-årene eksperimenterte Ferrari med tvillinghjul på sin 312T6.
Lukas Graham

Lukas Graham  er et dansk pop rock-soul band som består av Lukas Forchhammer (vokal), Mark «Lovestick» Falgren (trommer), Magnus «Magnúm» Larsson (bass) og Kasper Daugaard (keyboard). 
Etter debutalbumet i 2012 på Copenhagen Records ble Lukas Graham raskt det mest populære livebandet i Danmark. Suksessen spredte seg til resten av Europa, og fanget oppmerksomheten til Warner Bros. Records som signerte kontrakt med dem i 2013. Bandets musikk ble verdenslansert med utgivelsen av de to singlene «7 Years» og «Mama Said» i oktober 2015. «7 Years» klatret til toppen av mange «Topp 50»-lister på Spotify.

Starten

Bandet startet karrieren sin i Danmark mot slutten av 2011 da de la ut to hjemmelagde YouTube-videoer av bandet som fremførte Criminal Mind og Drunk in the Morning. Begge videoene var innspilt hjemme hos et av band-medlemmene. Videoene ble delt blant venner på Facebook, og plutselig hadde de flere hundretusen visninger. Bandets soulfylte og funky lydbilde spredte seg raskt i undergrunnsmiljøet i København og gjennom sosiale medier, noe som førte til at Copenhagen Records signerte dem. Lukas Graham oppnådde kommersiell suksess i oktober 2011 ved utgivelsen av debutsingelen. Deres første danske turné solgte over 30,000 billetter selv om de fremdeles ikke hadde gitt ut noe album ennå.
Yoshiharu Ueno

Japans herrelandslag

Yoshiharu Ueno spilte én landskamp for Japans herrelandslag.
Nobius

Utseende

Små (3-5,5 millimeter), avlange, blanke gjødselbiller, oftest svarte med mer eller mindre brunlige dekkvinger.

Levevis

Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

Utbredelse

Gruppen er vidt utbredt i Palearktis, men mangler i det nordvestlige Europa.
Royal Albert Memorial Museum

Etablering og tidlige perioden

Tomten til museet ble donert av Richard Sommers Gard, MP for Exeter fra 1857 til 1864, og en arkitektkonkurranse tiltrakk 24 deltakere, inkludert en fra John Hayward, hvis gotisk design ble valgt. Hans opprinnelige plan omfattet et høyt sentral tårn lik der  ved Oxford University Museum of Natural History, men det  ble avvist og erstattet av en gavl og et rose-vindu.
I mange år har museet endret seg lite etter at byggeperioden, selv om byens bibliotek flyttet i 1930, skolebygningen utviklet seg til University of Exeter 

Samlinger

Fire store samling områder er representert: antikviteter, kunst, naturhistorie og verdens kulturer. Verdens kulturer samlingene er klassifisert som å være av nasjonal og internasjonal betydning av den BRITISKE regjeringen.
Museets zoologi samling omfatter eksemplarer  av virvelløse dyr og pattedyr fra hele verden. Percy Sladen's samling av pigghuder ved museet regnes som den viktigste er uten sidestykke.
Drakt og tekstil samling av museet er betydelig; i henhold til University of Brighton, de "må stå som en av de viktigste samlinger utenfor London". på Grunn av den sårbare arten av disse materialer, samlingen er ikke på permanent utstilling.
Kubdtsamlingen består av over 7000 objekter, inkludert malerier, tegninger, grafikk og skulptur, som representerer viktige britiske kunstnere
 Betydelige kunstnere representert i samlingen inkluderer Gainsborough, Reynolds, Pompeo Batoni, Richard Wilson og Joseph Wright av Derby, Walter Sickert, Barbara Hepworth, John Nash, Edward Burra, David Bomberg og Patrick Heron.

Priser og anerkjennelse

Museet ble kåret til storbritannias "Museum of the Year" av Den Art Fund veldedighet i 2012, og siterer sin "ambisjon og fantasi".
Siden gjenåpning har museet  vunnet en rekke andre priser, inkludert tre regionale RIBA (Royal Institute of British Architects) awards (2013); Samlinger Trust award anerkjenner den kuratoriske og samlinger management god praksis RAMM (2013); og den Amerikanske Event Design Award for Beste Museum Miljø (2012).
G-Dragon

Image

Han blir beskrivet som den mest fashionable i Big Bang. G-Dragon har blitt rost for sitt konstant endrede utseende, og har sterkt gått imot ideen om at sangere er produkter for underholdningsindustrien, og ikke individer. 
Mens han promoterte "Heartbreaker", fikk hans endrede hårfrisyre mye oppmerksomhet, da han farget håret blondt. Det ble en av de mest populære hårfrisyrene det året. Han har flere ganger endret hårfrisyre over årene, fra forskjellige farger til forskjellige hårklipper. I tillegg har han blitt kjent for å være ikledd trekantforemede skjerf, som ble en hyppig trend blant tenåringer. De ble kalt Big Bang scarves. G-Dragon er også rost for sin androgyne stil, og har samarbeidet med den italienske skodesigneren Giuseppe Zanotti for å lansere en limited-edition kolleksjon for herre og kvinnesko. Han sier at; "Det er ikke bare kvinner og jenter som er entusiastiske når det kommer til pene sko. Gutter kan føle det og."

Personlig

Han er inspirert av musikken til Wu Tan Clan, og Pharrell Williams.
I 2012 bygde G-Dragon et eldrehjem som en gave til sin familie. Fans kan bo der under konserter, og den er nå drevet av familien hans. Oktober 20, 2015, åpnet G-Dragon sin første kafe under navnet "Monsant Cafe", på Jeju-øya. Det sørkoreanske indie bandet Hyukoh var de første som spilte på kafeen. I 2016 åpnet han sin egne motemerke, kalt "peaceminusone", og åpnet en nettbutikk. 
G-Dragons innflytelse i Sør-Korea er ekstrem, og han har snakket ut om Kpop-bransjen, og hvordan de behandler idoler. Han har kritisert skjønnhetstyranniet i landet flere ganger. I tillegg til dette har han også snakket åpent om at han støtter LHBT-samfunnet, og tok en tattovering designet av en LHBT-aktivist for å minnes de som døde i Orlando-massakren.
Hilde Katrine Engeli

Karriere

Engeli startet med snowboard som 5-åring og ble raskt en del av det aktive carvingmiljøet på Dombås. 10 år gammel begynte hun å konkurrere nasjonalt, og stilte opp i stort sett alle grener innen snøbrett. Siden 2002 har Engeli vunnet de fleste konkurranser hun har stilt opp i nasjonalt, noe som inkluderer en rekke 1.-plasser i norgescuprenn og mange NM-titler. Enkelte år har hun til og med vunnet NM med en tid som har vært raskere enn guttene sin! 
Fra 14-årsalderen begynte Engeli å kjøre internasjonalt, og hun satset kun på displinene snowboardcross og carving. Fra 16-årsalderen har hun satset alt på carving. I sesongen 2002/2003 fikk Engeli sitt internasjonale gjennombrudd med å vinne junior-VM i parallell storslalåm  (PGS) bare 14 år gammel. Engeli var en del av rekruttlandslaget i flere år, men fordi hun var den eneste aktive utøveren i Norge, måtte hun tidlig utenlands for å finne verdige treningskonkurrenter og kompetente trenere. Sesongen 2007/2008 sto hun utenfor landslaget da hun innledet et samarbeid med det franske carvinglandslaget. Samme sesong tok Engeli nok et junior-VM-gull i PGS, denne gangen organisert av det internasjonale skiforbundet (FIS), som står for OL-kvalifiseringen og er eneste organisasjon som i dag har world cup i carving snowboard. Engeli tok også sine første topp-ti plasseringer på seniornivå denne sesongen. Selv om hun ble en del av det norske landslaget på nytt etter dette, fortsatte hun å trene med det franske landslaget fram til 2010. På grunn av personlige preferanser, og uten landslagsplass, byttet Engeli for sesongen 2010/2011 til et canadisk lag, som består av både kjørere og trenere hun kjenner godt. I januar 2011 fikk Engeli sitt store internasjonale gjennombrudd på seniornivå ved å vinne VM i PSL.

Nasjonalt

9 x 1.-plass Norgescuprenn 2002/03
1 x 1.-plass NM Snowboardcross 2005
8 x 1.-plass NM Parallellslalåm 2002/03/04/05/07/08/09/10
9 x 1.-plass NM Parallell Storslalåm 2002/03/04/05/06/07/08/09/10
Snowboardforbundet arrangerte ikke NM i carving på snøbrett 2011.

Internasjonalt

1.-plass i PGS-junior-VM 2002
1.-plass i PGS-junior-VM 2008 
1.-plass i PSL-VM 2011

Annet

I 2010 ble hun tildelt Dovre kommunes idrettsstipend.
Tragidion

Utseende

Middelsstore, avlange, svarte trebukker, dekkvingene oftest gulbrune eller rødlige. Antennene er tynne, lengre, ofte betydelig lengre, enn kroppen. Pronotum er rundet med en butt tann langt bak på hver side. Dekkvingene er jevnbrede, rundede i spissen, ofte med lengdefurer. Beina er nokså tynne og middels lange, bakbeina litt mer kraftige.

Utbredelse

Slekten er utbredt i det sørvestlige USA og nordlige Mellom-Amerika, sør til Honduras.
Hope Bay

Hope Bay (spansk: Bahía Esperanza) på Trinityhalvøya er en 5 km lang og 3 km bred bukt lengst nord på Den antarktiske halvøy.
Bukta ble oppdaget 15. januar 1902 av den svenske antarktisekspedisjonen under ledelse av Otto Nordenskjöld. Han kalte den opp til minne om vinteren som ble tilbrakt der av J. Gunnar Andersson, S.A. Duse, Toralf Grunden, og José María Sobral etter at ekspedisjonsskipet «Antarctic» sprang lekk i isen og forliste. De ble omsider berget av den argentinske korvetten «Uruguay». Ruinene etter en steinhytte de bygde er fremdeles synlige og er oppført på lista over historiske steder og kulturminner i Antarktis.
Den tidligere britiske Base D ble etablert her i februar 1945 i forbindelse med Operasjon Tabarin. Den brant delvis ned i 1948 og ble stengt ned i 1964. Den 8. desember 1997 overførte British Antarctic Survey stasjonen til Uruguay, som døpte den om til Estación Científica Antártica Ruperto Elichiribehety (ECARE).
Den argentinske forskningsstasjonen Esperanza ble etablert her i 1952 og består av totalt 43 bygninger. I 1978 ble Emilio Palma født ved basen, det første mennesket som er født i Antarktis. En byste av José de San Martín, en grotte med en statue av Virgen de Luján og en flaggstang oppført i 1955 ved den argentinske forskningsstasjonen står på lista over historiske steder og kulturminner i Antarktis.
Ogge

Padling

Ogge er et populært sted for padling, og det er tilrettelagt med mange leirplasser med utedo og grill på holmene i innsjøen. Svært lite av strandsonen er privateid. På en padletur kan man se elg og bever, det er et rikt fugleliv ved innsjøen, og man har fått aure på over to kilo i vannet. Fvn.no meldt at det ble satt rekord med en ørret på 6.7 kilo.
Glansmygg

Utseende

Glansmyggene er middels store, slanke mygg. Kroppen (thorax) er blank svart, ofte med lysere felter. Slike lyse felt kan også finnes på bakkroppen. Hodet er ganske lite, fasettøynene er store, men punktøyne mangler. Antennene er lange og tynne. Beina er lange og slanke med tydelige sporer på leggen (tibia). Vingene har tydelig årenett og vanligvis enkelte mørkere felter.
Larvene er slanke, med en liten men velutviklet hodekapsel. Grensene mellom kroppssegmentene er opphøyet, og bakkroppsspissen er utviklet til et langt, tynt ånderør.

Levevis

Larvene lever i mudderet i grunt ferskvann. Vannet må ikke være dypere enn at ånderøret når opp til overflaten. De spiser råtnende plantemateriale, og tåler gjerne mye forurensning. De voksne dyrene finnes i nærheten av vann. Man vet ikke om de tar næring til seg. De danner ikke svermer og flyr vanligvis nokså lite.
Hedmarksprisen

Hedmarksprisen, også kjent som Hedmarken kulturpris, er en kulturpris for de fire hedmarkskommunene Hamar, Løten, Ringsaker og Stange.
Prisen kan ifølge statuttene gis til enkeltpersoner, organisasjoner og institusjoner for betydelig innsats eller dokumentert talent innenfor kunst og kultur. Prisvinnerne skal ha tilknytning til de nevnte kommunene.
Prisen består av et diplom og et pengebeløp.
White Sister

White Sister er et amerikansk hard rock og AOR-band etablert i 1980. 
De ble oppdaget av Gregg Giuffria, som fikk de signert til EMI, og også produserte deres første musikkalbum.
Hansing

Hansing (jf. å hanse, å gi hans) er den trakteringen førstereisgutter gir resten av båtlaget når de er tatt opp i laget. Ordet er avledet av det lavtyske ordet hensen som betyr betale avgift for å bli opptatt i et laug, og har sammenheng med det høytyske ordet hanse, som kan bety gruppe, følge eller (handels)selskap.
I eldre dansk språk ble ordet å hønse brukt når den nyopptatte ga penger eller traktering til de andre medlemmene i et laug. Ordet hans eller hansing er brukt om trakteringen en sjømann ga kameratene første gang han passerte ekvator. Blant fiskerne, i Lofoten spesielt i forbindelse med feiringen av den store brennevinsdagen, innebar hansingen at skårungen skulle spandere brennevin på de andre i båtlaget. Tilsvarende skulle første års høvedsmann spandere høvedsmanns hans, og en som hadde ny båt skulle spandere båthans. De som rodde fiske for siste gang skulle spandere stavhans.
Johan Bojer bruker i Den siste viking begrepet hamse, hamsing. Ellers er også ord som handse, handsing, hønse eller hønsing brukt om det samme fenomenet.
Hansing er også forbundet med andre opptaksseremonier, ofte slik at den som blir opptatt blir ydmyket eller latterliggjort for resten av gruppa.
Fleischer ring

Fleischer rings er pigmenterte ringer i ytterkant av cornea. Dette grunnet avsetning av jern i de grunnleggende epithelialcellene. Fleischer ringer fremstår normalt som gulaktige eller mørkebrune og kan danne hele sirkler eller bare delsirkler.
Fleischer ringer er indikasjon på keratokonus, en degenererende tilstand i cornea. Dette gjør cornea tynn og fører ofte til at den sentrale del av cornea får en konisk form.

Sammenblanding med Kayser-Fleischer ringer

Det forekommer sammenblanding av begrepene «Fleischer ringer» og «Kayser-Fleischer ringer».  Kayser-Fleischer ringer skyldes kobberavsetninger, og er indikasjon på Wilsons sykdom, mens Fleischer ringer skyldes jernavsetninger.
Noctuini

Utseende

Middelsstore til store nattfly, forvingene er forholdsvis smale og mer eller mindre brunlige, bakvingene store og brede.

Levevis

Disse sommerfuglene flyr om natten, og mange kommer til lys, noen er dagaktive. Larvene lever på mange ulike slags planter. Vanlig båndfly (Noctua pronuba) kan være meget tallrikt, og larvene kan gjøre noe skade i hager.

Bare annethvert år

Slekten bakkefly, Xestia, omfatter mange arter med en nordlig utbredelse. Noen av dem er sjeldne fjell- eller barskogsarter. Taigaflyene (en undergruppe av bakkefly) lever i de nordlige barskogene, og har gjerne to-årige livssykler. En konsekvens av dette er at noen av artene bare forekommer som voksne annethvert år.
Pardosa septentrionalis

Utseende

Pardosa septentrionalis er lyst eller litt mørkere brun eller brunsvarte, med lysere eller mørkere flekker. Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Lubomír Štrougal

Biografi

Etter å ha arbeidet for den tyske industrien under andre verdenskrig (Totaleinsatz, tvangsarbeid), fullførte han rettsstudiene ved Karlsuniversitetet i Praha. I perioden etter dette meldte han seg inn i det tsjekkoslovakiske kommunistpartiet (KSC), og fra slutten av 1950-tallet var han også medlem av partiets sentralkomité. Fra 1859 til 1961 tjenestegjorde han som landbruksminister, og fra 1961 til 1965 var han innenriksminister.
I april 1968 ble han utnevnt til visestatsminister under Oldřich Černík. Da Prahavåren inntraff var han først motstander av invasjonen med militærstyrker i Warszawapakten, men han skiftet etterhvert retning til å bli en markant rival til Gustáv Husák med den såkalte «normaliseringsprosessen». 
Štrougal ble selv utnevnt til statsminister i slutten av januar 1970, og tjenestegjorde som dette i nesten 18 år frem til midten av oktober 1988. På grunn av konflikter med den tidligere partiformannen Milouš Jakeš valgte han å gå av som statsminister.
Under fløyelsrevolusjonen på senhøsten 1989 var Štrougal en av kandidatene til å innta lederrollen i kommunistpartiet, men han valgte å ikke innta et aktivt engasjement og trakk seg tilbake fra politikken, noe som gjorde at han ble utvist fra kommunistpartiet i februar 1990.
Byrået for dokumentasjon og utredning av det kommunistiske politiets forbrytelser i Tsjekkia (tsjekkisk: UDV) anklaget Štrougal for at han, i sin funksjon i 1965, hindret utredning av forbrytelser utført av den kommunistiske statens sikkerhetsmyndigheter i 1948 og 1949. Domstolen i Praha løslot ham i 2002 på grunn av bevismangel.
Jamie Maclaren

Landslaget

Han ble tatt ut i Australias tropp til FIFA Confederations Cup 2017 i Russland.
Han ble tatt ut i Australias tropp til VM i fotball 2018 i Russland. Han ble tatt ut i Australias bruttotropp til VM i fotball 2018 i Russland, men ble utelatt da troppen ble kuttet fra 32 til 26 spillere. 28. mai 2018 ble han tatt ut igjen som spiller nummer 27 i bruttotroppen.
Bryoporus

Utseende

Små (ca. 4 millimeter), langstrakte, blanke kortvinger, gjerne mer eller mindre rødbrune på farge. Hodet er forholdsvis lite med nokså små fasettøyne, kort og bredt. Halsskjoldet (pronotum) er stort og hvelvet, blankt og glatt. Dekkvingene er kraftig punkterte. Bakkroppen er lang, jevnt avsmalnende, blank, med tydelige, utstående hår.

Levevis

Bryoporus-artene finnes gjerne i skog der de kan leve mellom løvstrø, på trestammer og mange andre steder. De flyr godt og gjerne og kan påtreffes flygende i solskinn.